Fumul produs de incendiul de la fabria de pantofi din Jilava se îndreaptă spre localitate, însă oamenii nu sunt în pericol având în vedere că nu este depăşit nivelul de poluare al aerului, a declarat comisarul Brânduşa Orăşanu de la Garda de Mediu.

„Nu s-au constatat depăşiri ale nivelului de poluare a aerului. Fumul se îndreaptă spre localitate, dar populaţia nu este în pericol. Populaţie este sfătuită să nu se expună prea mult aerului. În urmă analizelor se va stabili exact ce substanţe au fost emanate în urma incendiului”, a spus Brânduşa Orăşanu.

Un incendiu a izbucnit la fabrica de pantofi de la Jilava, luni dimineaţă, când, în urma intervenţiei un pompier a murit. Oficialii ISU precizează că incendiul s-a restrâns în urma intervenţiei pompierilor, acţiunea nefiind însă finalizată. Aceştia susţin că s-au înregistrat mai multe explozii de mici proporţii în incinta depozitului, existând materiale explozive.